**§ 11.4 Fylkesavdelingens representantskap**

Representantskapet er fylkesavdelingens høyeste organ mellom

årsmøtene. Representantskapet består av valgte representanter fra klubber, samt

styret i fylkesavdelingen, inklusiv landsstyrerepresentanten, ledere

for fylkesavdelingens utvalg og representantene fra FO-Studentene.

Størrelse og sammensetning av representantskapet vedtas av årsmøtet.

Fylkesavdelingsstyret innkaller representantskapet til møte minst to

ganger i året.

Representantskapets medlemmer innkalles med minst fire ukers

varsel. Fylkesavdelingsstyret innkaller ellers representantskapet når

det finner det påkrevd eller når minst 2/3 av representantskapets

medlemmer krever det.

Representantskapet behandler forslag til saker og valg av delegater til

landsmøtet, og nominasjon av representant til landsstyret med vara.

Dette skjer innenfor de frister som framgår av § 5.

Representantskapet velger året før årsmøtet en settevalgkomite

på tre medlemmer som er sammensatt av en fra hver profesjon.

Settevalgkomiteen innstiller på medlemmer til valgkomiteen som

skal velges på årsmøtet, og fungere mellom årsmøtene. Det første

representantskapsmøtet i det året det ikke er årsmøte, vedtar

fylkesavdelingens budsjett, samt godkjenner fylkesavdelingens

regnskap for foregående år.

Alle saker i representantskapet avgjøres med alminnelig flertall.

Ved stemmelikhet gjelder leders stemme som dobbeltstemme,

unntatt ved valg av leder, da avgjøres valget ved loddtrekning etter

andregangs votering.

Det føres protokoll fra representantskapsmøtene.